مبتعث جديد New Member
مبتعث جديد1122 , ذكر. مبتعث جديد New Member. من السعودية
, مبتعث فى الولايات المتحدة الأمريكية
, تخصصى فيزياء
, بجامعة لايوجد
المزيدl
- لايوجد, لايوجد
- السعودية
- Feb 2013
February 10th, 2013, 01:52 AM
February 10th, 2013, 01:52 AM السلام عليكم ورحمه الله وبركاته في البدايه الله يعينكم على كثر كلامي. باذن المولى استعد للذهاب للدراسه في امريكا على حسابي الخاص لشهرين فقط وبعدها وعدوني ان انظم للملحقيه عندي استفسارات كثيره تقدرون تقولون بقراطيسي في البدايه . انا تخصصي فيزياء
الاستفسار الاول ابي افضل مكتب في الرياض يظبطني بالانظمام للمعهد والقبول في الجامعه وتاشيره يعني من الى كاملا
الاستفسار الثاني ابي افضل المعاهد وافضل الجامعات مراعي السعر والسهوله
الاستفسار الثالث التكلفه من ذهابي وحتى انظامي للملحقيه من مكتب يزبط لي الوضع ومن تذاكر وتاشيره ومعهد وسكن واكل وشرب
جزاكم الله خيررر حسيت نفسي وانا اقول ابي وابي اني اتشرط لكن لكم دعاء في الغيب اتمنى الردود تكون قرق واجد ويسترسل بكلامه ويشرح الوضع وينصحني واللي ناسيه يذكرني فيه ابي رد يكون وافي بكل شي وينصحني ويدلني على كل كبيره وصغيره الله يحرم وجيهكم عن النار
لكم تحياتي
فيه شخص جاب لي ولزوجي قبول وجزاة الله خير جابه بفتره وجيزة اذا حبيت ادلك عليه ارسلي رساله بالخاص ..
تهاني الفيصل 7 "
February 10th, 2013, 03:31 AM
هلا والله أخوي الكريم ,, بالنسبه للقبول اذا تعرف أحد يدبر لك القبول او عن طريق موثوق
وبالنسبه للفيزا عن طريق مكتب فيفا انا مقدم عن طريقه ممتاز يعبيلك الأبليكيشن وموعد السفاره
وبالنسبه للتذاكر من أحد مكاتب خطوط الطيران
اتمنى أني افدتك ولو بالشي القليل
اتعذر على الإطاله
كنقمان 7 "
February 10th, 2013, 04:38 AM
وشوله مكاتب !!
والله الشغلة ما تستاهل
كل شي سهل و مشروح بالمنتديات
عندك هنا في مبتعث ، و عندك شبكة إقلاع
كلها تشرح الخطوات و إيش تسوي بالضبط
ولو أشكل عليك أي شي تقدر تسأل و محد راح يقصر
اللي عليك الحين تختار ولاية و مدينة و معهد ، و دور شي رخيص بما إنك على حسابك
بعدها تقدم على المعهد ، بعد القبول تقدم على الفيزا ، و بعد إستخراج الفيزا تحجز رحلة و إنتهينا
وفر قريشاتك بس ، تستفيد منها هناك أحسن لك
بنت حصة 7 "
February 10th, 2013, 05:02 AM
فيه شخص اسمع عنه وانا ما جربته بس صديقتي حصلت قبول عن طريقة ثقه بس يتاخر يمكن شهر ونص قبوله
ثبات 7 "
February 10th, 2013, 08:10 AM
ههههههههه
احسك باقي تقول ابي احد يضبطني وأخذ شهادة االجامعة ابي احد يضبطني وارجع لللسعودية كل طلباتك سهله بس انت مو فاضي تتسوسها نصيحة مني سوئها وتعلم دامك بالسعودية عللشان لاجيت تكون شوي متعود على الحوسة والتوتر. انا اقدر أجيب لك قبول معهد تجاري واقدر أجيب معهد مع جامعة . ما ابي منك شي بس انت تعبي كل شي وخاصة نماذج السفارة. هههههههه ما اضبطك انا
Sukara 7 "
February 10th, 2013, 08:54 AM
الله يعطيكم العافيه فردا فردا اللي قال لي عن المكتب فيفا او فيقا وين فيه
مبتعث جديد1122 7 "
February 10th, 2013, 11:21 PM
سالفتك سهللة مره ،،، ومايحتاج انك فاهم باللغة عشان تسوي ابليكيشن المعهد !! انت صور لنا اللي ماتفهمه وبنساعدك. " ابليكشين المعهد راح تخلصه في ٣ دقائق كحد اقصى .
وبالنسبة للمعاهد ،، يعني الله يهديك ،،،ليه ماتشوف وتبحث ،،خصص لك وقت ٣ ساعات باليوم ،،راح تفيد نفسك اكثر من غيرك .
lilo 7 "
February 10th, 2013, 11:41 PM
ياعزيزي خل عنك المكاتب والكلام الفاضي .. اقرأ هنا وفي الملتقى العام لطلاب امريكا وكندا وراح تحصل كل اسئلتك بإجاباتها .. نصيحة من اخوك : زوّد نفسك بالمعلومات عن امور البعثة كاملة عشان ماتجي هنا وينلعب عليك. لأن مو معقولة تدفع مبالغ في أشياء تافه على سبيل المثال قبول اللغة اتفه من التافه يعني حرام واحد ينصب عليك وياخذ فلوس والشغلة ماتستاهل. خل فلوسك تنفعك اذا جيت هنا لأن هنا شعب رأس مالي ماراح يسامحونك على السنت.. واذا عندك استفسارات اخرى اسأل والكل فيهم الخير وراح يساعدونك باللي يقدرون عليه بس يبي لك تقرأ في مواضيع الابتعاث.. وبعدين تقولين شهرين وتنضم شلون؟ عندك واسطة؟ اذا عندك واسطة ممكن خلال شهر أو شهرين تنضم لكن اذا ماعندك فراح تجلس ست شهور على حسابك وهذي يبي لك تحسب حسابها.. تمنياتي لك بالتوفيق..
Abo Mssad 7 "
February 13th, 2013, 04:10 AM